ao.6 C. PLINII HIST. NAT. LIB. XXI. 



illa xn tabularum lex : Qui coronam parit ipse , pe- 

 cuniave ejus virtutis ergo duitor ei. Quam servi equive 

 meruissent, pecunia partam lege dici, nemo dubitavit. 

 Quis ergo lionos ? ut ipsi mortuo , parentibusque ejus , 

 dum intus positus esset , forisve ferretur , sine fraude 

 esset imposita. Alias in usu promiscuo ne ludicrse 

 quidem erant. 



Severitas antiquorum in coronis. 



VI. Ingensque et hinc severitas. L. Fulvius argen- 

 tarjus , bello punico secundo , cum corona rosacea in- 

 terdiu e pergula sua in forum prospexisse dictus, ex 

 auctoritate senatus in carcerem abductus , non ante 

 fnem belli emissus est. P. Munatius, quum demptam 

 Marsyae coronam e floribus capiti suo imposuisset, atque 

 ob id duci eum in vincula triumviri jussissent, appel- 

 lavit tribunos plebis. Nec intercessere illi : aliter quam 

 Athenis, ubi comessabundi juvenes ante meridiem con- 

 ventus sapientium quoque doctrinae frequentabant. Apud 

 nos exemplum licentiae hujus non est aliud quam filia 

 divi Augusti , cujus luxuria noctibus coronatum Mar- 

 syam , litter illius dei gemunt. 



